
Magyarország Kormányának Versenyképes Járások Programja keretében „Turisztikai attrakció létrehozása Ózdon és környékén” címen Ózd, Domaháza, Hangony, Kissikátor és Borsodszentgyörgy települések önkormányzatai közösen, konzorciumi formában 2025 első félévében fejlesztési igényt nyújtottak be a Közigazgatási és Területfejlesztési Minisztériumhoz.

A konzorcium egészére megítélt támogatás összege 176.590.114 Ft, amelyből Domaháza Község Önkormányzata 19.300.000 Ft támogatásban részesült.

A projekt Magyarország Kormányának a Versenyképes Járások Program keretében biztosított támogatásával valósul meg.
A fejlesztés célja egy összehangolt, egymásra épülő térségi turisztikai hálózat kialakítása.
Domaháza Község Önkormányzata a település turisztikai kínálatát egy szabadtéri kiállítóhely létrehozásával bővíti a Szent Erzsébet-templom mellett. A beruházás részeként négy fedett filagória épül, amelyek alatt régi lovaskocsik és szekerek kerülnek bemutatásra, megőrizve a helyi paraszti kultúra értékeit. A projekt része továbbá egy tehergépjármű beszerzése is, amely a térségi turisztikai infrastruktúra fenntartását és a rendezvények kiszolgálását segíti.

A projekt kezdete: 2025.09.01.
A projekt várható befejezése: 2026.08.31.

A Versenyképes Járások Program célja a települések közötti együttműködések erősítése és a térség fejlődésének elősegítése.


Domaháza, 2025. 12. 05.
A VERSENYKÉPES JÁRÁSOK PROGRAM KERETÉBEN ELNYERT TÁMOGATÁSRÓL

